"Die Imperialisme van die Tyd" deur FERDI GREYLING
DIE IMPERIALISME VAN DIE TYD Ferdi Greyling Ek ken die Swartberge in die land voor die tyd. Daar het ek die wiskunde suiwer geleer van die son wat glorieryk om die aarde tol. Daar kon die geometrie van my geloof die hele wêreld elegant aan 'n enkele uur anker. Maar met die ontvangs van oktrooie duskant die Swartberge, het die tyd my heerser gemaak. Ek het koning oor my lewe geword. Ek vat die dae en die nagte en ek maak statistieke daarvan. Die tyd is 'n mensgemaakte tegnologie. Ek bestudeer die tyd as 'n ko-ordinaat van die wêreldlyn. Ek is koning van idees. Ek weet hoe vulkane berge uit die aarde gedruk het, hoe vreemde diere vroeër in die moerasse van die Klein Karoo onder die fel son gebulk het. Ek weet hierdie berge sal weer beweeg en valleie, vlaktes en mense saam met hulle sleep en weer in die koue planeet wegsak wanneer die son rooi en oud word, voor alles weer soos saad in die donker kiltes van die hemel verskiet. Ek is koning van konsepte. En van hier waar die kragte van die tyd glorieryk in balans om my helder hede hang, heers ek oor die verlede en oor die toekoms. (Concept)
Re: "Die Imperialisme van die Tyd" deur FERDI GREYLING
Hou assenlief op om strond soos hierdie op die ding te sit dankie
Ek het nou weer hierdie prosa/gedig baie geniet. Tot vir 'n paar van my vriende aangestuur! Dankie Gloudina! -- djle...@bigfoot.com ICQ 21792471 Jannie & Febe skryf in boodskap news:7ko1eh$jno$1@news08.btx.dtag.de... > Hou assenlief op om strond soos hierdie op die ding te sit dankie >